PLANINSKO DRUŠTVO CELJE MATICA                                                                           Celje,  7. 4. 2010 

ODSEK ZA POHODNIŠTVO,  STANETOVA 20,  SI-3000  CELJE

Tel.  03 492 4850,  051 338 358 

V ZALEDJU KOCLJEVE MOŽNICE 

MONTICELLO,  1362 m, 

V SOBOTO,  17. APRILA 2010 

OB STARODAVNI TRGOVSKI POTI, 

KI PELJE Z JUGA OB REKI BELI PO ŽELEZNI SOTESKI IN KANALSKI DOLINI NA KOROŠKO, 

STOJI ŠE IZ ČASOV Kneza Koclja BENEDIKTINSKI SAMOSTAN S CERKVIJO SVETEGA GALA. 

OGROG NJEGA JE V TISOČ LETIH ZRASLO MESTECE MOŽNICA, MOGGIO UDINESE. 

SAMOSTANU SO BILI SVOJČAS PODLOŽNI PREBIVALCI REZIJE 

PA FURLANI IZ ŠTEVILNIH TEŽKO DOSTOPNIH VASIC V GORAH SONČNE KARNIJE. 

SKOZI TRI TAKŠNE ZASELKE, KI SESTAVLJAJO VASICO MONTICELLO, 

PA NA OBA POSTAVNEŽA IN IZJEMNA RAZGLEDNIKA NAD NJO, 

NA CIMADÔRS ALTO TER NA MONTICELLO, VODI DANAŠNJA POT. 

PO NJEJ VAS SKUPAJ S Petrom Pasarjem VABIMO NA PRIJETEN PLANINSKI IZLET. 

Z NAROČENIM AVTOBUSOM SE OB PETIH ZJUTRAJ,  5:00, 

ODPRAVIMO S POSTAJALIŠČA PRED PARKIRNO STAVBO OB LJUBLJANSKI CESTI V CELJU. 

DRŽAVNO MEJO PREVOZIMO V RATEČAH. 

NA ZASPANEM TRBIŽU DOSEŽEMO DRŽAVNO CESTO SS13, 

KI SE JE DRŽIMO PO KANALSKI DOLINI DO NJENEGA KONCA V TABLI, PONTEBBI, 

TER PO ŽELEZNI SOTESKI, CANAL DEL FERRO, DO MOŽNICE, MOGGIO UDINESE, 306 m, 

KJER ČEZ ZAPRODENO BELO, FELLA, ZAVIJEMO V DOLINO NJENEGA PRITOKA AUPE. 

JUTRANJO VOŽNJO SKLENEMO V VASI GRAUZARIA, 525 m. 

NA PARKIRIŠČU ZA VASJO IZBEREMO OZNAČENO TOVORNO POT 418. 

TA PRÉCEJ POKAŽE ČEZ POTOK FORCHIA, 

KI SE NAPAJA IZPOD JUŽNIH OSTENIJ CRETE GRAUZARIE. 

MALCE VIŠE STOPIMO NA OZKO CESTO, A JO PRESTOPIMO ŽE PO KAKŠNIH 200 metrih. 

KMALU PRISPEMO V ZAPUŠČEN ZASELEK BADIUZ, 838 m, 

PO OKOLI 300 metrih MAKADAMA PA ŠE V SREDNJO VAS, BORGO DI MEZZO, 832 m. 

PO MALICI OB VAŠKEM VODNJAKU SLEDIMO STEZI 418A, 

KI VODI PO REBRI NA HRBET, 967 m, IN NEKAJ ČASA PO NJEM VKREBER. 

KMALU SPOZNAMO, DA HODIMO PO VELIKI PODKVI OKOLI SAMOTNE KRNICE. 

NAŠA STEZA ZAVIJE V KRNICO IN PONUDI PREDAH NA PLANINI CIMADÔRS, 1359 m. 

Z NJE SE PREK SEDELCA, 1550 m, POVZPNEMO NA NAJVIŠJI VRH PODKVE, 

NA VISOKI MEDVEDJI VRH, NA MONTE CIMADÔRS ALTO, 1639 m. 

KAKO BLIZU STA JUŽNI OSTENJI CRETE GRAUZARIE IN SERNIA PA SOTESKA GLAGNÒ! 

PO ISTI STEZI ČEZ SEDELCE IN PLANINO SE VRNEMO NA HRBET, 967 m, 

IN PO NJEM NADALJUJEMO V ZAPUŠČENI MORÔLZ, 855 m, KJER SPET STOPIMO NA POT 418. 

NA POL POTA OKOLI 400 metrov DOLGEGA SPREHODA PROTI ZNANI SREDNJI VASI, 832 m, 

ZAVIJEMO DESNO NA POT 420, 

KI JE BILA PRED POTRESOM 1976. ZA PREBIVALCE TREH ZASELKOV BLIŽNJICA V MOŽNICO. 

KO SO SE VRAČALI, SO PONAVADI POČILI PRI KAPELICI NA PRELAZU LA FORCA, 922 m, 

MI PA PRI NJEJ ZAVIJEMO NA POT 421, 

KI V LOKU OBIDE POVIRJE POTOKA TRAVASANS IN SE VZPNE NA MONTICELLO, 1362 m. 

Z RAZGLEDNEGA VRHA SE POT 421 PRIJETNO NADALJUJE PROTI JUGU, 

DOKLER NE PRIPELJE DO ZADNJIH HIŠ V NASELJU TRAVASANS, 413 m, V GORNJI MOŽNICI. 

OPISANO POT SMO ZMOGLI V 9 urah, BREZ VZPONA NA CIMADÔRS PA JE KRAJŠA ZA 4 ure... 

DOMOV SE PO ISTIH CESTAH VRNEMO IZ MOŽNICE OKOLI 22. ure. 

PRIJAVE SPREJEMAMO V DRUŠTVENI PISARNI. ZA PREVOZ PRISPEVAMO 20,00 evrov. 

DOBER DAN V IZGUBLJENEM RAJU!

Tone Primožič

